CELEX: 62013TN0045
Language: bg
Date: 2013-01-29 00:00:00
Title: Дело T-45/13: Жалба, подадена на 29 януари 2013 г. — Rose Vision и Seseña/Комисия

22.6.2013   
            
            
               BG
            
            
               Официален вестник на Европейския съюз
            
            
               C 178/10
            
         Жалба, подадена на 29 януари 2013 г. — Rose Vision и Seseña/Комисия
   (Дело T-45/13)
   2013/C 178/19
   Език на производството: испански
   
      Страни
   
   
      Жалбоподатели: Rose Vision, SL (Seseña, Испания) и Julián Seseña (Pozuelo de Alarcón, Испания) (представители: M. Muñiz Bernuy и Á. Alonso Villa, abogados)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да отмени преустановяването на разрешените плащания;
            
         
               —
            
            
               да заличи Rose Visión, S.L. от Централната база данни за отстраняванията и от Системата за ранно предупреждение (EWS);
            
         
               —
            
            
               да осъди ответника да заплати обезщетение в размер на 5 000 624 EUR.
            
         
      Основания и основни доводи
   
   Единият от жалбоподателите, предприятие с дейност основно в сферата на далекосъобщенията, изследванията и разработките и консултантските услуги във връзка с далекосъобщенията, е работило по много проекти с Комисията от 2002 г. насам.
   В основата на жалбата са два одита на предприятието жалбоподател, извършени между февруари и април 2011 г. В изготвените при одитите тях доклади се твърди, че предприятието жалбоподатели носи отговорност за редица нарушения и нередности. Тези твърдения са причина за преустановяване на предстоящи плащания.
   Жалбоподателите поддържат, че посочените твърдения не отговарят на истината. Всъщност те считат, че внимателният прочит на един от горепосочените доклади позволява да се установи, че предоставената информация е необоснована нападка срещу жалбоподателите с цел да ги дискредитира. Така посоченият доклад се основава на непотвърдена информация. Действията на Комисията приличат по-скоро на разследване, проверка или инспекция, отколкото на одит, при който данните следва да се проверят и да се установи, че източниците са надеждни.
   Всичко това уврежда тежко предприятието жалбоподател не само имуществено, но и по отношение на неговата професионална репутация и равнище на надеждност.